Source: https://peyoaed.gr/anakoinosi-ou-oaed-peri-katargisis-grafeion-eko-oaed/
Timestamp: 2020-08-05 16:20:51+00:00
Document Index: 27568250

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ\n', 'ΑΕΔ\n', 'ΑΕΔ\n']

Ανακοίνωση ΟΥ ΟΑΕΔ περί κατάργησης γραφείων ΕΚΟ ΟΑΕΔ – peyoaed
Ανακοίνωση ΟΥ ΟΑΕΔ περί κατάργησης γραφείων ΕΚΟ ΟΑΕΔ
συντάκτης ΜΑΚΡΑΚΗΣ ΓΕΩΡΓΙΟΣ · Δημοσιεύτηκε 26/08/2013 · Ενημερώθηκε 03/01/2020
Με έκπληξη πληροφορηθήκαμε ότι τα Γραφεία Εργασίας Ειδικών Κοινωνικών Ομάδων (ΕΚΟ) του ΟΑΕΔ καταργούνται!!! Θεωρούμε ότι πρόκειται περί κάποιας εσφαλμένης πληροφόρησης ή ότι σε κάποιο τεχνικό λάθος οφείλεται η μη αποτύπωσή τους στο προτεινόμενο νέο Οργανόγραμμα του ΟΑΕΔ, γιατί σε καμία περίπτωση δεν μπορούμε να θεωρήσουμε ότι ο κυβερνητικός σχεδιασμός θα προχωρούσε σε μια τόσο ανάλγητη κίνηση. Αν ο εξορθολογισμός του δημοσίου, η αναδιάρθρωση των δομών του, ο εκσυγχρονισμός του ή όπως αλλιώς επιθυμεί ο καθένας να ονομάσει την εφαρμογή της πολιτικής της αυστηρής λιτότητας, στοχοποιήσει τις πλέον ευαίσθητες κοινωνικές ομάδες, θα μπορούμε πλέον να μιλάμε για την απόλυτη «κατρακύλα» του κοινωνικού κράτους και των δομών πρόνοιας.
Τα Γραφεία Εργασίας ΕΚΟ σε Αθήνα, Θεσσαλονίκη, Πάτρα, Ηράκλειο, Λάρισα και Βόλο, αποτελούν ολοκληρωμένες και διακριτές Υπηρεσίες με εξειδικευμένο προσωπικό (ψυχολόγους, κοινωνικούς λειτουργούς, κοινωνιολόγους κ.ά.), το οποίο ασχολείται και εξυπηρετεί καθολικά τα άνεργα άτομα με αναπηρία, τους απεξαρτημένους, τους αποφυλακισμένους και τα νεαρά παραβατικά άτομα με στόχο την εργασιακή τους ένταξη και γενικότερα την κοινωνική τους ενσωμάτωση.
Ειδικότερα, το γραφείο ΕΚΟ Αθήνας, που είναι το μεγαλύτερο – αυτή τη στιγμή στελεχώνεται από 4 υπαλλήλους και τον Προϊστάμενο – αποτελεί σημείο αναφοράς για τους ανέργους των παραπάνω ομάδων για όλη την περιοχή της Αττικής και για τους Φορείς και τις Υπηρεσίες που ασχολούνται επίσης με τις ίδιες ομάδες και άτομα.
Δεδομένου της ιδιαιτερότητας του Γραφείου, η όλη εργασία ξεκινά με την εγγραφή και την έκδοση δελτίου ανεργίας, ενώ το άτομο εξυπηρετείται εξατομικευμένα και σύμφωνα με τις δυνατότητές του αλλά και το βαθμό της προσβασιμότητας στην αγορά εργασίας. Έργο του Γραφείου είναι η παρακολούθηση του ατόμου καθ’ όλη τη διαδικασία εργασιακής ένταξης, καθώς και η συνεργασία με την οικογένειά του και τους εργοδότες. Παράλληλα συμμετέχει σε ημερίδες, συνέδρια και συνεργάζεται άμεσα και ενεργά με σχετικούς φορείς και Υπηρεσίες (ΟΚΑΝΑ, ΚΕΘΕΑ, Ι8 ΑΝΩ για τους απεξαρτημένους, ΕΠΑΝΟΔΟΣ για τους αποφυλακισμένους και τα νεαρά παραβατικά άτομα, και πλήθος Φορέων και εξειδικευμένων ΚΕΚ που ασχολούνται με τα άτομα με αναπηρία όπως το ΜΑΡΓΑΡΙΤΑ, ΘΕΟΤΟΚΟΣ ΕΡΓΑΣΤΗΡΙ, ΕΣΤΙΑ, ΕΨΥΜΕ κ.α.).
Το Γραφείο κατά κύριο λόγο υλοποιεί τα ειδικά προγράμματα ΝΘΕ και ΝΕΕ για τις ευπαθείς ομάδες (έλεγχος και διαχείριση αιτήσεων, έλεγχοι Υπαγωγής, έκδοση Αποφάσεων Υπαγωγής, παρακολούθηση των προγραμμάτων καθ’ όλη τη διάρκεια της υλοποίησης. Σε όλες τις ΚΥΑ των προγραμμάτων ΝΘΕ και ΝΕΕ ευπαθών ομάδων γίνεται λόγος για τη σημαντικότητα της παρακολούθησής τους από εξειδικευμένο προσωπικό, για την επίτευξη της ολοκλήρωσης του προγράμματος και την επίλυση τυχόν προβλημάτων που θα υπάρξουν στη συνεργασία εργαζομένων και εργοδοτών, αλλά και την καλύτερη προσαρμογή των ατόμων των ευπαθών ομάδων. Θα πρέπει να τονιστεί ιδιαίτερα ότι τα Γραφεία ΕΚΟ εξυπηρετούν περιοχές σε επίπεδο Περιφέρειας (π.χ. το Γραφείο ΕΚΟ Αθήνας όλη την Αττική πλην περιοχών Μεγάρων, Ελευσίνας, Λαυρίου, Μαρκοπούλου και Γλυφάδας) και ως εκ τούτου δεν μπορεί ένα ΚΠΑ να αναπληρώσει τη λειτουργία των συγκεκριμένων Γραφείων.
Εν κατακλείδι, και σύμφωνα με τα ανωτέρω θα θέλαμε να σας τονίσουμε τη σημαντικότητα των υπηρεσιών του / των Γραφείων ΕΚΟ και ότι πιθανή κατάργηση-συγχώνευση των Γραφείων θα έχει αρνητικό αντίκτυπο στην ομαλή πορεία των προγραμμάτων απασχόλησης και κατάρτισης που εκπονεί ο Οργανισμός για τις συγκεκριμένες ομάδες, θα χαθεί η σημαντική τεχνογνωσία και εμπειρία που έχει αποκτηθεί, ενώ και το «κοινωνικό πρόσωπο» του ΟΑΕΔ, που εκ φύσεως θα πρέπει να διαθέτει, θα υποστεί ανεπανόρθωτο πλήγμα.
ΣΗΜΕΡΙΝΑ ΔΗΜΟΣΙΕΥΜΑΤΑ ΣΧΕΤΙΚΑ ΜΕ ΟΑΕΔ
συντάκτης pey2 · Published 19/08/2014 · Last modified 08/01/2020
ΔΗΛΩΣΗ ΤΟΥ ΕΚΠΡΟΣΩΠΟΥ ΤΩΝ ΑΝΕΞΑΡΤΗΤΩΝ ΕΛΛΗΝΩΝ ΤΕΡΕΝΣ ΚΟΥΙΚ ΓΙΑ ΤΗΝ ΚΑΤΑΡΓΗΣΗ ΤΟΥ ΟΑΕΔ
συντάκτης pey2 · Published 19/08/2014 · Last modified 09/01/2020
Αναδημοσίευση ανακοίνωσης ΠΕΥ από την Εφημερίδα Σιφναϊκο Φως
συντάκτης ΜΑΚΡΑΚΗΣ ΓΕΩΡΓΙΟΣ · Published 19/03/2013 · Last modified 25/11/2019
Επόμενο άρθρο Ανακοίνωση για συμμετoχή στο συλλαλητήριο της ΔΕΘ
Προηγούμενο άρθρο Ανακοίνωση Ομοσπονδίας
ΣΥΓΚΡΟΤΗΣΗ ΝΕΟΥ ΠΡΟΕΔΡΕΙΟΥ
Ενημέρωση παραίτησης
Αιμοδοσία από την ΠΕΥ ΟΑΕΔ
Ιστορικό Επιλέξτε μήνα Ιούλιος 2020 Ιούνιος 2020 Μάιος 2020 Απρίλιος 2020 Μάρτιος 2020 Φεβρουάριος 2020 Ιανουάριος 2020 Δεκέμβριος 2019 Νοέμβριος 2019 Ιούνιος 2019 Μάιος 2019 Απρίλιος 2019 Μάρτιος 2019 Φεβρουάριος 2019 Ιανουάριος 2019 Δεκέμβριος 2018 Νοέμβριος 2018 Οκτώβριος 2018 Σεπτέμβριος 2018 Ιούλιος 2018 Μάιος 2018 Απρίλιος 2018 Μάρτιος 2018 Ιανουάριος 2018 Δεκέμβριος 2017 Νοέμβριος 2017 Οκτώβριος 2017 Σεπτέμβριος 2017 Αύγουστος 2017 Ιούνιος 2017 Μάιος 2017 Απρίλιος 2017 Μάρτιος 2017 Φεβρουάριος 2017 Ιανουάριος 2017 Δεκέμβριος 2016 Νοέμβριος 2016 Ιούλιος 2016 Ιούνιος 2016 Μάιος 2016 Απρίλιος 2016 Μάρτιος 2016 Φεβρουάριος 2016 Δεκέμβριος 2015 Νοέμβριος 2015 Σεπτέμβριος 2015 Ιούνιος 2015 Μάιος 2015 Απρίλιος 2015 Μάρτιος 2015 Φεβρουάριος 2015 Ιανουάριος 2015 Δεκέμβριος 2014 Νοέμβριος 2014 Οκτώβριος 2014 Σεπτέμβριος 2014 Αύγουστος 2014 Ιούλιος 2014 Ιούνιος 2014 Μάιος 2014 Απρίλιος 2014 Μάρτιος 2014 Φεβρουάριος 2014 Ιανουάριος 2014 Δεκέμβριος 2013 Νοέμβριος 2013 Οκτώβριος 2013 Σεπτέμβριος 2013 Αύγουστος 2013 Ιούλιος 2013 Ιούνιος 2013 Μάιος 2013 Απρίλιος 2013 Μάρτιος 2013 Φεβρουάριος 2013 Ιανουάριος 2013 Δεκέμβριος 2012 Νοέμβριος 2012 Οκτώβριος 2012 Σεπτέμβριος 2012 Ιούνιος 2012 Μάιος 2012 Απρίλιος 2012 Μάρτιος 2012 Φεβρουάριος 2012